So Long (ABBA)
"So Long" je pjesma švedske pop grupe ABBA iz 1974. godine. Komponirali su je Benny Andersson i Björn Ulvaeus. Kao i u većini pjesama ovog muzičkog sastava, pjevanje su predvodile Agnetha Fältskog i Anni-Frid Lyngstad, dok su muški članovi bili prateći pjevači. U novembru 1974. godine, ova pjesma je objavljena na B-strani singl ploče pod nazivom "I've Been Waiting for You". Nakon međunarodnog uspjeha sa njihovim drugim studijskim albumom Waterloo, muzičari iz grupe ABBA započeli su rad na svom trećem albumu So Long u augustu 1974. godine bila je jedna od prvih pjesama snimljenih za ovaj album. Snimanje je započelo 22. augusta 1974. godine, a u naredna dva mjeseca pjesma je bila podvrgnuta raznim muzičkim izmjenama. Činilo se u početku kao prava pjesma za novi album, jer su ritam, aranžman i dinamika vjerovatno najbolje odgovarali hit pjesmi Waterloo. Na kraju se pokazalo da je objavljivnje ove pjesme na singl ploči bila pogrešna odluka, koju je Benny Andersson kasnije uvrstio na listu pjesama za novi album koje su snimljene u Glen Studio u Stockholmu.